เอชเอสบีซีลั่น ใช้บัตรเครดิตปีนี้โต10%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — เอชเอสบีซีคาดว่าการใช้จ่ายผ่านบัตรเครดิตในปีนี้ จะขยายตัวไม่ต่ำกว่า 10% 
นายวิชิต พยุหนาวีชัย ผู้อำนวยการบริหาร ฝ่ายบุคคลธนกิจ ธนาคารเอชเอสบีซี ประเทศไทย เปิดเผยว่า การใช้จ่ายผ่านบัตรเครดิตในระบบปี 2554 จะเติบโตประมาณ 10% ในขณะที่การแข่งขันยังคงรุนแรง 
เหตุที่การใช้บัตรเครดิตยังเติบโต เป็นเพราะหลังจากที่รัฐบาลได้ประกาศขึ้นค่าแรงขั้นต่ำและเงินเดือนข้าราชการ จะทำให้การบริโภคภายในประเทศจะมีสัดส่วนเพิ่มขึ้นตามภาวะเศรษฐกิจ
ไทยที่เติบโต 5.3% ขณะที่เงินเฟ้อ 3.8% ปัจจุบันพบว่ายอดใช้จ่ายทั้งระบบโดยเฉลี่ยอยู่ที่ 6,0007,000 บาทต่อคนต่อเดือน สำหรับจำนวนผู้ถือบัตรเครดิตมีประมาณ 13 ล้านใบ หรือเฉลี่ย 2 ใบต่อคน
ทั้งนี้ ธนาคารได้ตั้งเป้าหมายไว้ว่าจะมีลูกค้าที่ถือบัตรใหม่ 1 แสนราย มียอดใช้จ่ายเพิ่ม 20% และเน้นลูกค้าที่มีคุณภาพมากขึ้นมีเงินเดือนเฉลี่ยประมาณ 4 หมื่นบาทขึ้นไป ซึ่งขณะนี้มีลูกค้าอยู่ประมาณ 5 แสนราย มียอดการใช้จ่ายผ่านบัตรประมาณ 3 หมื่นบาทต่อคนต่อเดือน 
นอกจากนี้ ธนาคารจะรุกตลาดลูกค้ารายย่อยระดับไฮเอนด์ ด้วยการเปิดบริการ “เอชเอสบีซี พรีเมียร์” จะมีผลิตภัณฑ์การลงทุนที่หลากหลาย เช่น กองทุนรวม ประกัน และตราสารหนี้ให้กับกลุ่มลูกค้าที่มีเงินฝากและเงินลงทุนในวงเงิน 3 ล้านบาทขึ้นไป คาดว่าจะส่งผลให้ธนาคารมีส่วนแบ่งตลาดลูกค้าไฮเอนด์ปีนี้อยู่ที่ 25%จากปัจจุบันฐานกลุ่มลูกค้าอยู่ที่ 65,000 คน ซึ่งธนาคารมีแผนขยายธุรกิจรายย่อยในไทยมากขึ้น โดยในแผนมาสเตอร์แพลน 2 ธนาคารแห่งประเทศไทย เปิดให้ ธนาคารต่างประเทศสามารถจดทะเบียนในไทยตามแผนมาสเตอร์แพลน 2 จำนวน 20 สาขา และ 20 เอทีเอ็ม